
Ministarstvo poljoprivrede,
šumarstva i vodoprivrede 



[bookmark: _Hlk121741654]Broj: UP-I-15-037/26-216/2                                                                   28. avgust 2026. godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu “Balkanska istraživačka mreža” Crna Gora iz Podgorice br. 0049/26, Petra Dedića 26 (Građanska kuća),  radi pristupa informacijama, donijelo je: 

 	R J E Š E NJ E 
[bookmark: _Hlk176430723][bookmark: _Hlk164322613][bookmark: _Hlk189737117][bookmark: _Hlk134694289][bookmark: _Hlk121991128]Djelimično se usvaja zahtjev “Birn” Crna Gora iz Podgorice, pa se dozvoljava pristup dijelu informacija po zahtjevu br. 0049/26 i to kopiji: izvještaja o sprovedenim jednostavnim nabavkama do 8000 eura (bez pdv-a) za 2024. godinu (od 1.1.2024. godine do 31.12.2024. godine) i 2025. godinu (od 1.1.2025. godine do 31.12.2025. godine); izjave privrednog subjekta u postupku broj 96420 od 11.9.2025. godine i dokaza pribavljenih u istom postupku – u fazi provjere tačnosti izjave privrednog subjekta, koji se odnose na ispunjenost obaveznih uslova, uslova za obavljanje djelatnosti, kao i stručnu i tehničku sposobnost izabranog ponuđača; obrasca 2 u postupku broj 92892 od 27.5.2025. godine i dokaza pribavljenih u istom postupku – koji se odnose na stručnu i tehničku sposobnost izabranog ponuđača.
Pristup informacijama iz tačke I dispoztiva rješenja ostvariće se dostavom kopije putem pošte, preporučenom pošiljkom na adresu podnosioca zahtjeva, a nakon dostavljanja dokaza o uplati troškova postupka. 
“Birn” Crna Gora iz Podgorice je dužan uplatiti troškove postupka u iznosu od 8,48 eura (slovima: osam eura i četrdeset osam centi), u korist budžeta CG na žiro račun br. 9070000000083001-19 sa naznakom Ministarstvo poljoprivrede, šumarstva i vodoprivrede-“troškovi postupka za pristup informacijama” i o tome dostaviti odgovarajući dokaz ovom Ministarstvu sa pozivom na broj ovog rješenja.
Ograničava se “Birn” Crna Gora pristup dijelu informacija iz tačke 1 ovog rješenja, a koja sadrži podatke koji se odnose na podatke o ličnosti fizičkih lica i to: jmb, godinu i datum rođenja, mjesto rođenja, adresu stanovanja, državljanstvo, broj telefona, e-mail adresu, podatke o stručnoj spremi, podatke o zaposlenju, podatke o zaradi.
Odbija se zahtjev “Birn” Crna Gora iz Podgorice u dijelu informacija koje se odnose na kopije: sve dokumentacije sačinjene i dobijene u pregovaračkim postupcima bez prethodnog objavljivanja poziva za nadmetanje (shodno članu 59 Zakona o javnim nabavkama), pokrenutih i okončanih u periodu od 1.1.2024. – 31.12.2025. godine (saglasnosti, tenderske dokumentacije, zapisnike, odluke, ugovore, ponude, dostavljene dokaze i ostalo), zbog neposjedovanja traženih informacija. 
Žalba na rješenja ne odlaže njegovo izvršenje. 


O b r a z l o ž e nj e

„Birn“ Crna Gora iz Podgorice, podnio je Ministarstvu  poljoprivrede, šumarstva i vodoprivrede  zahtjev za slobodan pristup informacijama br. 0049/26 i to kopiji: izvještaja o sprovedenim jednostavnim nabavkama do 8000 eura (bez pdv-a) za 2024. godinu (od 1.1.2024. godine do 31.12.2024. godine) i 2025. godinu (od 1.1.2025. godine do 31.12.2025. godine); izjave privrednog subjekta u postupku broj 96420 od 11.9.2025. godine i dokaza pribavljenih u istom postupku – u fazi provjere tačnosti izjave privrednog subjekta, koji se odnose na ispunjenost obaveznih uslova, uslova za obavljanje djelatnosti, kao i stručnu i tehničku sposobnost izabranog ponuđača; obrasca 2 u postupku broj 92892 od 27.5.2025. godine i dokaza pribavljenih u istom postupku – koji se odnose na stručnu i tehničku sposobnost izabranog ponuđača i sve dokumentacije sačinjene i dobijene u pregovaračkim postupcima bez prethodnog objavljivanja poziva za nadmetanje (shodno članu 59 Zakona o javnim nabavkama), pokrenutih i okončanih u periodu od 1.1.2024. – 31.12.2025. godine (saglasnosti, tenderske dokumentacije, zapisnike, odluke, ugovore, ponude, dostavljene dokaze i ostalo).  
U postupku po zahtjevu, Služba za opšte poslove, kadrovska pitanja i slobodan pristup informacijama obratila se dopisom od 04.05.2026. godine Službi za finansije, računovodstvo i javne nabavke, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduju, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za finansije, računovodstvo i javne nabavke je ovom Ministarstvu dostavila Izjašnjenje po zahtjevu stranke br. 0049/26 dana 04.08.2026. godine, iz koga proizilazi da ta Služba posjeduje dio traženih informacija po zahtjevu “Birn” Crna Gora, koje se odnose na kopije izvještaja o sprovedenim jednostavnim nabavkama do 8000 eura (bez pdv-a) za 2024. godinu (od 1.1.2024. godine do 31.12.2024. godine) i 2025. godinu (od 1.1.2025. godine do 31.12.2025. godine); izjave privrednog subjekta u postupku broj 96420 od 11.9.2025. godine i dokaza pribavljenih u istom postupku – u fazi provjere tačnosti izjave privrednog subjekta, koji se odnose na ispunjenost obaveznih uslova, uslova za obavljanje djelatnosti, kao i stručnu i tehničku sposobnost izabranog ponuđača; obrasca 2 u postupku broj 92892 od 27.5.2025. godine i dokaza pribavljenih u istom postupku – koji se odnose na stručnu i tehničku sposobnost izabranog ponuđača i da informacije sadrže 186 stranica formata A-4 crnobijeli, te da se u istima nalaze podaci o ličnosti fizičkih lica koji se odnose na: jmb, godinu i datum rođenja, mjesto rođenja, adresu stanovanja, državljanstvo, broj telefona, e-mail adresu, podatke o stručnoj spremi, podatke o zaposlenju, podatke o zaradi, dok u službenim evidencijama ne postoje informacije o svoj dokumentaciji sačinjenoj i dobijenoj u pregovaračkim postupcima bez prethodnog objavljivanja poziva za nadmetanje (shodno članu 59 Zakona o javnim nabavkama), pokrenutih i okončanih u periodu od 1.1.2024. – 31.12.2025. godine (saglasnosti, tenderske dokumentacije, zapisnike, odluke, ugovore, ponude, dostavljene dokaze i ostalo), jer Ministarstvo u protekle dvije godine nije raspisivalo pregovaračke postupke, tj. Ministarstvo poljoprivrede, šumarstva i vodoprivrede nije u posjedu dokumentacije tražene tačkom 4 zahtjeva, pa je zahtjev u tom dijelu valjalo odbiti zbog neposjedovanja dijela traženih informacija. 
Ministarstvo poljoprivrede, je po pravilima upravnog postupanja u smislu člana 12 ZUP-a i člana 27 ZSPI-a, na osnovu dokaza – Izjašnjenja Službe za finansije, računovodstvo I javne nabavke, utvrdilo da posjeduje dio traženih informacija koje se odnose na kopije: izvještaja o sprovedenim jednostavnim nabavkama do 8000 eura (bez pdv-a) za 2024. godinu (od 1.1.2024. godine do 31.12.2024. godine) i 2025. godinu (od 1.1.2025. godine do 31.12.2025. godine); izjave privrednog subjekta u postupku broj 96420 od 11.9.2025. godine i dokaza pribavljenih u istom postupku –u fazi provjere tačnosti izjave privrednog subjekta, koji se odnose na ispunjenost obaveznih uslova, uslova za obavljanje djelatnosti, kao i stručnu i tehničku sposobnost izabranog ponuđača; obrasca 2 u postupku broj 92892 od 27.5.2025. godine i dokaza pribavljenih u istom postupku – koji se odnose na stručnu i tehničku sposobnost izabranog ponuđača  i da ove informacije sadrže 186 stranica formata A-4, te da se u dijelu istih nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama, pa nalazi da dijelu traženih informacija treba ograničiti pristup, dok je u ostalom dijelu zahtjev valjalo odbiti u smislu člana 30 stav 5 Zakona o slobodnom pristupu informacijama, zbog neposjedovanja traženih informacija i to za podatke o svoj dokumentaciji sačinjenoj i dobijenoj u pregovaračkim postupcima bez prethodnog objavljivanja poziva za nadmetane (shodno članu 59 Zakona o javnim nabavkama), pokrenutih i okončanih u periodu od 1.1.2024. – 31.12.2025. godine (saglasnosti, tenderske dokumentacije, zapisnike, odluke, ugovore, ponude, dostavljene dokaze i ostalo), jer Ministarstvo u protekle dvije godine nije raspisivalo pregovaračke postupke.
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa, osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a djelimično usvojio zahtjev i dozvolio pristup informacijama, dostavljanjem kopija koje se odnose na: izvještaj o sprovedenim jednostavnim nabavkama do 8000 eura (bez pdv-a) za 2024. godinu (od 1.1.2024. godine do 31.12.2024. godine) i 2025. godinu (od 1.1.2025. godine do 31.12.2025. godine); izjave privrednog subjekta u postupku broj 96420 od 11.9.2025. godine i dokaza pribavljenih u istom postupku – u fazi provjere tačnosti izjave privrednog subjekta, koji se odnose na ispunjenost obaveznih uslova, uslova za obavljanje djelatnosti, kao i stručnu i tehničku sposobnost izabranog ponuđača; obrasca 2 u postupku broj 92892 od 27.5.2025. godine i dokaza pribavljenih u istom postupku – koji se odnose na stručnu i tehničku sposobnost izabranog ponuđača, dok je u ostalom dijelu zahtjev odbijen u smislu člana 30 stav 5 Zakona o slobodnom pristupu informacijama zbog neposjedovanja traženih informacija i to za podatke o svoj dokumentaciji sačinjenoj i dobijenoj u pregovaračkim postupcima bez prethodnog objavljivanja poziva za nadmetane (shodno članu 59 Zakona o javnim nabavkama), pokrenutih i okončanih u periodu od 1.1.2024. – 31.12.2025. godine (saglasnosti, tenderske dokumentacije, zapisnike, odluke, ugovore, ponude, dostavljene dokaze i ostalo), jer Ministarstvo u protekle dvije godine nije raspisivalo pregovaračke postupke, usled čega  ovaj organ u službenim evidencijama nema, niti može imati tražene informacije.
Ovo s toga što je odredbom člana 30 stav 1 Zakona o slobodnom pristupu informacijama, između ostalog propisano da o zahtjevu za pristup organ vlasti odlučuje i rješenjem kojim zahtjev odbija, dok je stavom 5 ovog člana propisano da rješenje kojim se odbija zahtjev za pristup informacijama sadrži detaljno obrazloženje razloga zbog kojih se ne dozvoljava pristup traženim informacijama, odnosno u postupku po zahtjevu stranke organ je našao da dio  zahtjeva koji se odnosi podatke o: svoj dokumentaciji sačinjenoj i dobijenoj u pregovaračkim postupcima bez prethodnog objavljivanja poziva za nadmetanje (shodno članu 59 Zakona o javnim nabavkama), pokrenutih i okončanih u periodu od 1.1.2024. – 31.12.2025. godine (saglasnosti, tenderske dokumentacije, zapisnike, odluke, ugovore, ponude, dostavljene dokaze i ostalo), u tom dijelu valjalo odbiti zbog neposjedovanja dijela traženih informacija. jer Ministarstvo u protekle dvije godine nije raspisivalo pregovaračke postupke.
Uvidom u sadržaj traženih informacija, Ministarstvo poljoprivrede, šumarstva i vodoprivrede je takođe utvrdilo da dio informacija opisan pod tačkom 4 dispozitiva ovog rješenja sadrži podatke koji se odnose na podatke o ličnosti fizičkih lica, a čija zaštita je utvrđena Zakonom o zaštiti podataka o ličnosti, a radi čije zaštite je članom 14 stav 1 tačka 1 Zakona o slobodnom pristupu informacijama propisana mogućnost ograničenja pristupa informaciji. Nadalje, članom 2 stav 2 Zakona o zaštiti podataka o ličnosti je propisano da se lični podaci ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom, dok je  članom 4 istog propisa propisano da se zaštita ličnih podataka obezbjeđuje  svakom licu bez obzira na državljanstvo, prebivalište, rasu, boju kože, pol, jezik, vjeru, političko i drugo uvjerenje, nacionalnost, socijalno porijeklo, imovno stanje, obrazovanje, društveni položaj ili drugo lično svojstvo. Članom 9 stav 1 tačka 1 zakona je propisano je da su lični podaci sve informacije koje se odnose na fizičko lice čiji je identitet utvrđen ili se može utvrditi.
Pristup navedenom dijelu informacija, ograničava se brisanjem podataka u odnosu na fizička lica, na način da se ne ošteti izvornik informacija, kako je to propisano odredbom člana 24 Zakona o slobodnom pristupu informacijama.
Kako informacije kojima se pristup omogućava imaju 186 stranica formata A4, a da se pristup omogućava dostavljanjem kopije svih izvještaja o sprovedenim jednostavnim nabavkama do 8000 eura (bez pdv-a) za 2024. godinu (od 1.1.2024. godine do 31.12.2024. godine) i 2025. godinu (od 1.1.2025. godine do 31.12.2025. godine); izjave privrednog subjekta u postupku broj 96420 od 11.9.2025. godine i dokaza pribavljenih u istom postupku – u fazi provjere tačnosti izjave privrednog subjekta, koji se odnose na ispunjenost obaveznih uslova, uslova za obavljanje djelatnosti, kao i stručnu i tehničku sposobnost izabranog ponuđača; obrasca 2 u postupku broj 92892 od 27.5.2025. godine i dokaza pribavljenih u istom postupku – koji se odnose na stručnu i tehničku sposobnost izabranog ponuđača, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), određuju troškovi postupka pristupa traženim informacijama.
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, ali se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno 186 stranica određuju za 166 stranica formata A-4  u iznosu od 8,48 eura  (osam eura i četrdesetosam centi), od čega na ime kopiranja informacije 4,98 eura (četiri eura i devedesetosam centi) i na ime dostavljanja informacija putem pošte preporučenom pošiljkom prema cjenovniku poštanskih usluga u iznosu od 3,50 eura (tri eura i pedeset centi), za 830 gr. tražene dokumentacije, gdje je prema Cjenovniku poštanskih usluga – Univerzalne pismonosne pošiljke; Sudsko pismo i pismo u upravnom postupku od 501 gr. do 1000 gr. (u ovom slučaju informacija po rješenju u upravnom postupku) za kilažu od 501 gr. do 1000 gr. propisana visina troškova dostavljanja informacija od 3,50 eura, a što za 830 gr. dostavljanja kopija traženih informacija po zahtjevu stranke čini iznos kako je to već navedeno od 3,50 eura, s tim što se kako je to propisano članom 2 stav 2 ove uredbe, za fotokopiranje informacija koje se odnose na format A4-crnobijeli prvih dvadeset stranica ne naplaćuje.
Podnosilac zahtjeva je u smislu člana 33 stav 5 i 6 ovog zakona dužan platiti troškove postupka pristupa informacijama koji su određeni ovim rješenjem i o tome dostaviti Ministarstvu poljoprivrede, šumarstva i vodoprivrede, dokaz sa pozivom na broj ovog rješenja i naznakom “troškovi postupka pristupa informacijama”. Ako podnosilac zahtjeva ne dostavi dokaz da je uplatio troškove postupka određene ovim rješenjem, prvostepeni organ mu neće omogućiti pristup informacijama po zahtjevu.
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 

                                                                                                                                                                                                    
                                                       m i n i s t a r,                                      
                                                                                                                
[bookmark: _GoBack]                                                                                                                 Vladimir Joković, s.r 

